CELEX: 62012CN0137
Language: da
Date: 2012-03-14 00:00:00
Title: Sag C-137/12: Sag anlagt den 14. marts 2012 — Europa-Kommissionen mod Rådet for Den Europæiske Union

26.5.2012   
            
            
               DA
            
            
               Den Europæiske Unions Tidende
            
            
               C 151/24
            
         Sag anlagt den 14. marts 2012 — Europa-Kommissionen mod Rådet for Den Europæiske Union
   (Sag C-137/12)
   2012/C 151/37
   Processprog: fransk
   
      Parter
   
   
      Sagsøger: Europa-Kommissionen (ved E. Cujo, I. Rogalski og R. Vidal Puig, som befuldmægtigede)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2011/853/EU af 29. november 2011 om undertegnelse på Unionens vegne af den europæiske konvention om retlig beskyttelse af adgangsstyrede og adgangsstyrende tjenester (1) annulleres.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med det første anbringende gør Kommissionen gældende, at artikel 114 TEUF ikke udgør et korrekt retsgrundlag for vedtagelsen af den anfægtede afgørelse. Efter sagsøgerens opfattelse burde afgørelsen nemlig have været baseret på artikel 207, stk. 4, TEUF, som giver Rådet beføjelse til at indgå internationale aftaler på området for den fælles handelspolitik, som defineret i artikel 207, stk. 1, TEUF. Den omhandlede konvention tilsigter ikke en »forbedring af det indre markeds funktionsmåde«, idet dens primære formål er at »lette« og »fremme« leveringen af adgangsstyrede tjenester mellem Unionen og øvrige europæiske lande. Konventionen har en direkte og umiddelbar virkning på såvel leveringen af adgangsstyrede tjenester som på handel med ulovlige anordninger og på tjenester, der vedrører disse anordninger. Følgelig falder konventionen ind under anvendelsesområdet for den fælles handelspolitik.
   Med det andet anbringende gør sagsøgeren gældende, at der foreligger en tilsidesættelse af Unionens eksterne enekompetence (artikel 2, stk. 1, og artikel 3, stk. 1 og 2, TEUF), idet Rådet fandt, at indgåelsen af konventionen ikke henhørte under Unionens enekompetence, hvorimod konventionen henhører under den fælles handelspolitik eller under alle omstændigheder, at indgåelsen af konventionen kan påvirke de fælles regler eller ændre deres rækkevidde.
   
      (1)  EUT L 336, s. 1.